open-index/open-wikipedia-markdown huggingface dataset:
Pianosonaatti nro 3 (Beethoven)

Ludwig van Beethoven sävelsi **kolmannen pianosonaattinsa** C-molli op. 2 vuonna 1796, jolloin se myös julkaistiin. Tämä noin 24-minuuttinen teos on omistettu  — hänen ensimmäisen ja toisen pianosonaattinsa tapaan — hänen opettajalleen, Joseph Haydnille. 

## Osat
Teoksessa on neljä osaa:
# Allegro con brio
# Adagio
# Scherzo: Allegro
# Allegro assai.

## Aiheesta muualla
* Piano Sonata No.3, Op.2/3 (Beethoven, Ludwig van) IMSLP / Petrucci Music Library
Taimyr-luokka

**Taimyr-luokaan** (Таймы́р) kuuluu kaksi ydinkäyttöistä jokijäänmurtajaa, nimialuksen lisäksi NS Vaigatš (Вайгач).

Alusten rungot on koottu Wärtsilä Meriteollisuuden Helsingin telakalla 1989. Valmiisiin runkoihin asennettiin ydinreaktorit Baltijski zavodin telakalla Pietarissa. Taimyr-alukset tilasi Neuvostoliitto. Valtio ehti kuitenkin hajota, ja ne otti vastaan Venäjän federaatio. Aluksia operoi aluksi kaupallinen Murmansk Shipping Company, mutta syksyllä 2008 kaikki ydinkäyttöiset alukset siirrettiin valtiolliselle voittoa tavoittelemattomalle Rosatomille.

## Tietoja

* Pituus: 150,2 m (Taimyr), 151.8 m (Vaigatš)
* Leveys: 29,2 m
* Syväys: 8,0 m
* Korkeus: 15,2 m kölistä pääkannelle
* Kantavuus: 20&nbsp;000 tonnia
* Nopeus: 18,5 solmua
* Miehistö: 120 - 138
* Reaktorit: 1 KLT-40M reaktori, teho 135 MW
* Propulsio: 3 potkuria, potkuriteho 52&nbsp;000 hv

* Aluksen runko on  noin 32 mm paksuinen. Joulukuussa 2004, alukset kävivät ydinpolttoaineen täydennyksessä.

## Katso myös
* Luettelo ydinkäyttöisistä siviilialuksista

## Aiheesta muualla

* NS Taimyr merellä
Connor Paolo

**Connor Paolo** (s. 11. heinäkuuta 1990) on yhdysvaltalainen näyttelijä. Parhaiten hänet tunnetaan Eric van der Woodsenin roolista sarjassa *[[Gossip Girl]]*, Declan Porterin roolista sarjassa *[[Kosto]]* sekä nuoren Aleksanteri Suuren roolista Oliver Stonen ohjaamassa elokuvassa *[[Aleksanteri (elokuva)|Aleksanteri]]*. 

## Elämä

Paolo syntyi New Yorkissa vuonna 1990. Hänen isänsä oli kirjailija ja äitinsä muusikko. Hän kävi *Professional Performing Arts Schoolia*, josta ovat valmistuneet myös Alicia Keys ja Claire Danes.

Paolon ura näyttelijänä alkoi yhdeksänvuotiaana, kun hän esiintyi saippuaoopperassa *[[All My Children]]*.

## Filmografia

## Lähteet

## Aiheesta muualla
*
Lasse redn

**Lasse redn** on Die Ärzten kappale, joka julkaistiin singlenä 11. huhtikuuta 2008. Se oli *[[Jazz ist anders]]* albumin kolmas singlejulkaisu. Kappaleesta julkaistiin myös musiikkivideo.

## Kappaleet
#
#
#
#
#
Junge (kappale)

**"Junge"** on Die Ärzten kappale, joka julkaistiin singlenä 5. lokakuuta 2007. Se oli *[[Jazz ist anders]]* albumin ensimmäinen singlejulkaisu. Kappaleesta julkaistiin myös musiikkivideo.

## Kappalelista
#
#
#
#
Lied vom Scheitern

”**Lied vom Scheitern**” on Die Ärzten kappale, joka julkaistiin singlenä 18. tammikuuta 2008. Se oli *[[Jazz ist anders]]* -albumin toinen singlejulkaisu. Kappaleesta julkaistiin myös musiikkivideo.

## Kappalelista
#
#
#
#
#
Yhdistetyn kesä-GP

**Yhdistetyn kesä-GP** on vuosittainen yhdistetyn kesäkilpailujen kiertue, joka järjestettiin ensimmäistä kertaa vuonna 1998 ja naisille vuonna 2018.

## Kokonaiskilpailun mitalistit
### Miehet

### Naiset

## Katso myös
* Mäkihypyn kesä-GP

## Lähteet
* FIS:n tietokanta 

### Viitteet

## Aiheesta muualla
Bill Stern

**Bill Stern** (1. huhtikuuta 1907 Rochester, New York &ndash; 19. marraskuuta 1971 Rye, New York) oli yhdysvaltalainen radion urheiluselostaja.

Ensimmäisen urheiluselostuksensa Stern teki 1925 Rochesterissa sijaitsevalla WHAM-asemalla. Parhaiten hänet muistetaan vuosina 1937&ndash;1956 esitettyjen radio-ohjelmien *The Colgate Sports Newsreel* ja *Bill Stern Sports* isäntänä.

Bill Stern nimettiin Radio Hall of Fameen vuonna 1988. Hänellä on tähti Hollywood Walk of Famella.

## Lähteet
*Radio Hall of Fame: Bill Stern 

## Aiheesta muualla
*International Jewish Sports Hall of Fame: Bill Stern
Die Band, die sie Pferd nannten

**Die Band, die sie Pferd nannten** on Die Ärzten neljäs DVD, joka julkaistiin 23. elokuuta 2004. DVD on nauhoitettu yhtyeen Jenseits der Grenze des Zumutbaren -kiertueen keikalla 13. ja 14. joulukuuta 2003.

## Kappalelista
Sreten Damjanović

**Sreten Damjanović** (s. 1. tammikuuta 1946) on jugoslavialainen kreikkalais-roomalaisen tyylin painija. Hän on kotoisin Vojvodinasta.

Damjanović voitti maailmanmestaruuden 68 kilogramman painoluokassa 1971 Sofian MM-kisoissa, missä hän voitti loppuottelussa DDR:n Klaus-Peter Göpfertin. Kaksi vuotta aikaisemmin hän voitti Euroopan mestaruuden Modenan EM-kisoissa. 

Damjanović on lisäksi saavuttanut MM-hopeaa 1969 Mar del Platasta ja 1973 Teheranista, sekä EM-hopeaa 1970 Berliinistä ja EM-pronssia 1973 Helsingistä. Välimeren kisoista hän saavutti kultaa vuosina 1971 ja 1977, ja hopeaa vuonna 1967. Seuratasolla hän edusti Subotican Spartakia.

## Aiheesta muualla
* Sreten Damjanović FILA:n tietokannassa
Georgi Mărkov

**Georgi Mărkov** (s. 5. huhtikuuta 1946) on bulgarialainen kreikkalais-roomalaisen tyylin painija.

Mărkov voitti maailmanmestaruuden 62 kilogramman painoluokassa 1971 Sofian MM-kisoissa, missä häntä oli loppuottelussa vastassa Puolan Kazimierz Lipień. Seuraavana vuonna Mărkov voitti Euroopan mestaruuden huhtikuussa Katowicen kisoissa, missä hän kohtasi loppuottelussa Suomen Martti Laakson, ja syyskuussa olympiakultaa Münchenin olympialaisissa (loppuotteluvastustaja DDR:n Heinz-Helmut Wehling).

Mărkov saavutti lisäksi EM-hopeaa 1974 Madridista ja MM-pronssia 1970 Edmontonista.

## Lähteet
* Georgi Markov FILA:n tietokannassa
Georgi Markov

**Georgi Markov** voi tarkoittaa seuraavia henkilöitä:

*Georgi Markov (s. 1972), bulgarialainen jalkapalloilija
*Georgi Mărkov (s. 1946), bulgarialainen painija
*Georgi Markov (s. 1978), bulgarialainen painonnostaja
*Georgi Markov (1929–1978), bulgarialainen toimittaja
* Georgi Markov (1911–1991), venäläinen neuvostokirjailija
FIFA-hymni

**FIFA-hymni** on sähköurkuri Franz Lambertin vuonna 1994 säveltämä musiikkikappale, joka soitetaan jalkapallon maaotteluissa pelaajien tullessa kentälle. Ensimmäistä kertaa se oli käytössä 1994 MM-kilpailuissa.

Musiikkikappale ei ole yleisessä levityksessä.

## Lähteet
Vaskojoki

[
{
  "type": "ExternalData",
  "service": "geoline",
  "ids": "Q1351635",
  "properties": {
      "stroke": "#00BFFF",
      "stroke-width": 3, 
    "stroke-opacity": 1 }
}
]

**Vaskojoki** (, ) on jyrkkälaaksoinen joki, joka sijaitsee Lemmenjoen kansallispuistossa läntisessä Inarissa. Vaskojoki alkaa useana sivujokena Kietsimä- ja Maarestatuntureilta ja laskee Paatariin. Paatarin vedet laskevat edelleen Juutuanjokea pitkin Inarijärveen. Vaskojoen rannat ovat enimmäkseen saraluhtia ja tulvanevoja. Joki on yhteensä noin 110 kilometriä pitkä. Osa joen alaosan suistoalueista kuuluu Kettujoen-Vaskojoen Natura 2000-alueeseen.

## Lähteet
* 
* 
* 
* 

### Viitteet
Misso

**Misso** () on pienkauppala ja entinen kunta Võrumaalla, Virossa. 

Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä pääosa Misson kunnan kylistä yhdistettiin uudeksi Rõugen kunnaksi ja Missosta tuli Rõugen kuntaan kuuluva pienkauppala. Misson Luhamaan alueen 16 kylästä tuli osa Setomaan kuntaa.

## Entinen kunta
Pinta-alaa Misson kunnalla oli 189,9 neliökilometriä ja asukkaita siellä oli 810 (1.1.2008). Väestötiheys oli 4,3 as/km². Misson kunnanjohtajana toimi Lembit Sikk. Kunnan keskus oli nimeltään Misso, jossa asui 280 ihmistä (1.1.2008).

Misson naapurikunnat olivat Vastseliina pohjoisessa ja Haanja lännessä. Etelässä kunta rajautui Latviaan ja idässä Venäjään. Luhamaan alueella sijaitsee Luhamaan-Šumilkinon rajanylityspiste, josta on mahdollista ylittää Venäjän raja.

Kunnassa sijainnut Luhamaan vuonna 1929 rakennettu Pyhän Hengen kirkko on Setumaan ainoa kirkkojuhlia uuden kalenterin mukaan juhliva kirkko.

### Kylät
Misson kunta muodostui seuraavista kylistä (): (Asukasluvut 1. tammikuuta 2008 olleen tilanteen mukaan)
Hindsa, Hino, Horosuu, Häärmäni, Hürsi, Kaubi, Kimalasõ, Kiviora, Koorla, Korgõssaarõ, Kossa, Kriiva, Kundsa, Kurõ, Käbli, Kärinä (27 asukasta), Laisi, Leimani, Lütä, Mauri, Misso (280 asukasta), Missokülä, Mokra, Muraski, Määsi (50 asukasta), Möldre, Napi, Parmu, Pedejä, Pruntova, Pulli, Pupli, Põnni, Põrstõ, Pältre, Rammuka, Rebäse, Ritsiko, Saagri, Saagrimäe, Saika, Sakudi, Sandi, Sapi, Savimäe, Savioja, Siksälä, Suurõsuu, Tiastõ, Tiilige, Tika, Toodsi, Tserebi, Tsiistre (25 asukasta) ja Väiko-Tiilige.

### Väestö
Vuonna 2011 Misson kunnassa oli 576 asukasta, joista 543 (94,3 %) oli virolaisia, 27 (4,7 %) venäläisiä ja 6 (1,0 %) muita kansallisuuksia.

## Lähteet

## Aiheesta muualla
*Setomaa Valdade Liit
Painin maailmanmestaruuskilpailut 1973

**Vuoden [[1973]] [[painin maailmanmestaruuskilpailut]]** järjestettiin syyskuussa Teheranissa, Iranissa. Kisoissa painittiin kreikkalais-roomalaista painia ja vapaapainia kymmenessä painoluokassa. Vapaapaini kilpailtiin ensin 6.-9. syyskuuta ja kreikkalais-roomalainen sen jälkeen [11. syyskuuta|11.]]-14. syyskuuta 1973.

## Mitalistit
### Kreikkalais-roomalainen paini

### Vapaapaini

## Lähteet
* FILA:n tietokanta
Tenniöjoki

**Tenniöjoki** on Kemijoen vasen sivujoki Sallassa Suomessa ja Kantalahden piirissä Murmanskin alueella Venäjällä.

## Hydrologia
Joki on 126 kilometriä pitkä, ja 62 kilometriä siitä on Suomen puolella. Tenniöjoen valuma-alue on noin 4&nbsp;140 neliökilometriä ja valuma-alueen vesipinta-ala noin 300 hehtaaria. Vesistön keskivirtaama on 49 kuutiometriä sekunnissa.

## Kulku
Joki saa alkunsa ja laskee Kemijokeen Suomen puolella mutta virtaa yläjuoksultaan ylintä latvaa lukuun ottamatta Venäjän puolella.

Tenniön latva on kaksihaarainen: oikeanpuoleinen haara, Lautakotaoja, alkaa Sorsatunturin Venäjän-puoleiselta alueelta ja toinen haara virtaa valtakuntainrajan tuntumassa.

Joen Venäjän puoleisella osalla sen laajentumina ovat Tenniöjärvi ja Sotkajärvi.

Suomen puolella Tenniöjoki virtaa ensin Sallan kunnan alueella ja laskee Kemijokeen Savukosken kirkonkylän lähellä.

## Sivujoet

Jokeen laskevat sen alajuoksulla Suomen puolella koillisesta Naruskajoki ja kaakosta Kuolajoki, joka myös saa alkunsa Venäjän puolelta.

Pienempiä sivujokia ovat Suomen puolella  Sieri-, Kuosku- ja Sappioja, luoteesta Maltio- ja Karhujoki, pohjoisesta Pyhäjoki ja Iso Ulmoja sekä monia pienempiä ojia.

Venäjän puolella suurin sivujoki on jokeen kaakosta laskeva Nurmijoki.

## Historiaa
Ennen toista maailmansotaa koko joki valuma-alueineen oli osa Suomea. Kun noin puolet Sallan kunnasta käsittänyt Sallan–Kuusamon alue sodan lopulla vuonna 1944 luovutettiin Neuvostoliitolle, tuli pääosa joen yläjuoksusta valuma-alueineen ylintä latvaa lukuun ottamatta kuulumaan Neuvostoliittoon ja sittemmin Venäjään.

## Lähteet
* 
* 
* 

### Viitteet

## Aiheesta muualla
Stentti

**Stentti** on yleensä metallista valmistettu verkkoputki, jota käytetään tukemaan ja pitämään auki verisuonia tai muita tiehyitä sisäpuolelta.

## Aiheesta muualla
Pelopidit

**Pelopidien sukukunta** () käsittää kreikkalaisessa mytologiassa ensisijaisesti Pelopsin kaksi poikaa – Atreuksen ja Thyesteen. Laajemmassa yhteydessä pelopideiksi voidaan kutsua kaikkia Pelopsista periytyviä jälkipolvia.
Jeesus (elokuva)

**Jeesus** (, myös nimellä *The Jesus Film*) on vuonna 1979 valmistunut yhdysvaltalainen elokuva. Elokuva perustuu Luukkaan evankeliumin kuvaukseen Jeesuksen elämästä, kuolemasta ja ylösnousemuksesta. Se on käännetty 1&nbsp;070 eri kielelle. Elokuvasta on tehty myös lyhennetty lasten versio *Jeesuksen jäljillä*, josta on tehty käännös 132 kielelle. *Jeesus*-elokuvan ovat ohjanneet australialainen Peter Sykes ja englantilainen John Kirsh. Jeesuksen roolissa nähdään Brian Deacon.

*Jeesusta* on sanottu maailman katsotuimmaksi ja laajimmin levitetyksi elokuvaksi, sillä sitä käytetään edelleen ahkerasti lähetystyössä ja erilaisissa evankelioivissa missioissa sekä uskontotunneilla kouluissa. Elokuvaa on jaettu aktiivisesti myös Suomessa.

Alun perin *Jeesuksen* taustalla on maailmanlaaja evankelioimisjärjestö Campus Crusade for Christ. Se tuotti elokuvan, joka tuli Yhdysvalloissa teattereihin loppuvuodesta 1979. Elokuvan tuotantokustannukset olivat kuusi miljoonaa silloista dollaria. *Jeesus*-elokuvan levittämiseksi ja käyttämiseksi evankelioimisen välineenä perustettiin The Jesus Film Project.

The Jesus Film Projectin tuorein elokuva on vuonna 2008 ensi-iltansa saanut Jeesuksen elämää naisnäkökulmasta tarkasteleva **.

## Lähteet

## Aiheesta muualla
* 
* Jesus Film Media: Jeesus-elokuvan suomenkielinen versio
Petra Wimbersky

**Petra Wimbersky** (s. 9. marraskuuta 1982 München) on saksalainen jalkapalloilija, pelipaikaltaan keskushyökkääjä.

Wimbersky pelasi junioriaikoinaan TSV Ottobrunnin ja SpVgg Unterhachingin joukkueissa. Ammattilaisuransa hän aloitti vuonna 1999, jolloin hän siirtyi Bayern Münchenin riveihin. Hän pelasi siellä vuoteen 2002 asti, ennen kuin solmi sopimuksen 1. FFC Turbine Potsdamin kanssa. Vuonna 2006 hän siirtyi pelaamaan nykyiseen seuraansa 1. FFC Frankfurtiin.

Maajoukkueessa Wimbersky on pelannut vuodesta 2001 lähtien, ja on tähän mennessä tehnyt 16 maalia ja pelannut 70 ottelua. Hän oli voittamassa maailmanmestaruutta vuonna 2007 ja olympiapronssia Ateenasta 2004.

## Lähteet
Cuyahogan piirikunta

**Cuyahogan piirikunta** on piirikunta Ohiossa, Yhdysvalloissa, jonka hallintokeskus ja suurin kaupunki on Cleveland. Se on väkiluvultaan toiseksi suurin Ohion piirikunnista.

## Maantiede
Cuyahogan naapuripiirikuntia ovat Lake koillisessa, Geauga idässä, Summit etelässä, Medina lounaassa, Lorain lännessä ja Portage kaakkoiskulmassa. Osa Cuyahoga Valleyn kansallispuistoa Cuyahogan piirikunnan alueella.

## Väestö
Piirikunnassa oli vuoden 2010 väestönlaskennassa 1&nbsp;280&nbsp;122 ihmistä. Etniset ryhmät jakautuivat valkoisiin (63,6%), mustiin (29,7%), alkuperäisamerikkalaisiin (0,2%) ja aasialaisiin (2,6%). Köyhyysrajan alapuolella oli 18,9% vuonna 2009.

## Hallinto ja politiikka
Lakewoodin pormestari Ed FitzGerald (demokraatti) valittiin Cuyahogan ensimmäiseksi piirikuntajohtajaksi marraskuussa 2010. Hän sai 45 % äänistä voittaen republikaani Matt Dolanin, joka sai 31 %.

## Liikenne
### Ilmailu
Cleveland-Hopkinsin kansainvälisellä lentoasemalla on keskimäärin 240 päivittäistä lähtöä ja vuonna 2012 matkustajia oli yli 9 miljoonaa. Erie-järven rannassa lähellä Clevelandin keskustaa sijaitsee Burke Lakefront Airport. Esikaupunkialueella toimii piirikunnan omistama Cuyahoga County Airport -lentokenttä, joka palvelee myös Laken ja Geaugan piirikuntia.

### Tieliikenne

## Lähteet

## Aiheesta muualla
Lamelli

**Lamelli** voi tarkoittaa ainakin seuraavia:
 
* ohut levy tai liuska, jollaisia voidaan käyttää lamelli- tai laminaattirakenteissa
* lamelli, kerrostalon porraskäytävän ja siihen liittyvien tilojen muodostama kokonaisuus.

## Lähteet
Kynosarges

**Kynosarges** () oli antiikin Ateenassa sijainnut Herakleelle omistetty julkinen gymnasion. Se liitettiin myös Herakleen äitiin Alkmeneen, hänen vaimoonsa Hebeen ja apulaiseensa Iolaokseen.

Kynosarges oli yksi Ateenan kolmesta merkittävimmästä koulusta Platonin Akatemian ja Aristoteleen Lykeionin ohella. Se sijaitsi kaupungin kaakkoispuolella juuri kaupunginmuurin ulkopuolella, Diomea-portin suunnassa ja Ilissos-joen eteläpuolella.

Paikan koiraan (, *kynos*) viittaava nimi on ollut arvoitus jo antiikin aikana. Erään kertomuksen mukaan ”valkoinen” tai ”nopea” (, *argos*) koira olisi syönyt Herakleelle tuodun uhriaterian alttarilta. Näin paikka sai nimen  (*kynos argou*) eli Kynosarges.

Kynosarges oli paikka jossa Sokrateen oppilas kyynikko Antisthenes opetti. Tämän seurauksena paikka antoi nimen koko kyynikoiden koulukunnalle.

## Lähteet

## Aiheesta muualla

*
Genisteiini

**Genisteiini** eli **genisteini** (C15H10O5) on isoflavoneihin kuuluva flavonoidi. Genisteiiniä esiintyy kasveissa kuten esimerkiksi sinimailasessa (*Medicago sativa*). Eläimissä se saa aikaan estrogeenisiä vaikutuksia. Genisteiini löydettiin ensimmäisen kerran pensasväriherneestä (*Genista tinctoria*) 1899, jonka suvun tieteellisestä nimestä aine on saanut nimensä.

Genisteiinin moolimassa on 270,24&nbsp;g/mol, sulamispiste 297–298&nbsp;°C ja CAS-numero 446-72-0. Genisteiini ei liukene veteen.

## Lähteet

## Aiheesta muualla
*Terveysportti: Genisteini
*DrugBank: Genistein 
*Human Metabolome Database: Genistein 
*Kyoto Encyclopedia of Genes and Genomes (KEGG): Genistein 
*ChemBlink: Genistein 
*PubChem: Genistein 
*Liber Herbarum II: Genisteiinia sisältäviä kasveja
*Dr. Duke's Phytochemical and Ethnobotanical Databases: Genistein
Medeia (yhtye)

**Medeia** oli vuonna 2002 perustettu tamperelainen metallimusiikkia soittava yhtye. Yhtye julkaisi täysin itsenäisesti debyyttialbuminsa *Quantum Holocaust: World Dominationin* kesällä 2006. Levyn painos on nyttemmin myyty loppuun.

Vuoden 2008 alkupuolella Medeia solmi levytyssopimuksen Fullsteam Records -levy-yhtiön kanssa ja julkaisi vielä samana keväänä nimeään kantavan EP:n, joka koostuu myös muilla julkaisuilla esiintyvästä kappalemateriaalista. Yhtyeen toinen LP *Cult* julkaistiin 17. syyskuuta 2008. Levy nousi Suomen viralliselle albumilistalle sijalle 28.

25. toukokuuta 2011 julkaistiin Medeian kolmas albumi *[[Abandon All]]*, joka puolestaan siivitti yhtyeen Suomen virallisen albumilistan sijalle 11 sekä Rumba-listan sijalle 2.

Yhtyeen neljäs studioalbumi, *[[Iconoclastic]]*, julkaistiin lokakuussa 2013.

Toukokuussa 2014 laulaja Keijo Niinimaa erosi yhtyeestä. Tilalle otettiin yhtyeen kanssa ennenkin keikoilla esiintynyt Frans Aalto.

Viides ja yhtyeen viimeiseksi jäänyt studiolevy, Xenosis, julkaistiin vuonna 2019.

Yhtye lopetti marraskuussa 2024

## Kokoonpano
* Frans Aalto – laulu
* Samuli Peltola – kitara, taustalaulu
* Laura Dziadulewicz – piano, syntetisaattori, taustalaulu
* Samuli Kuusinen – basso, taustalaulu
* Janne Putkisaari – rummut
* Pekko Mörö – kitara

### Entiset jäsenet
* Keijo Niinimaa – laulu
* Teemu Karjalainen – laulu
* Jussi Kahola – basso

## Diskografia
### Studioalbumit
* 
* 
* 
* 
* 

### EP:t
* 
* 
* Mother of Lies (2024)

### Musiikkivideot
* *Cold Embrace* (2008)
* *Descension* (2009)
* *The Unseen* (2009)
* *Antichristmas* (2009)
* *We All Fail* (2010)
* *The Ultimate Disconnect From Humanity* (2011)
* *Abandon All* (2011)
* *Misery Prevails* (2013)
* *The Dominant Species* (2014)
* *Mother of Lies* (2024)

## Lähteet

## Aiheesta muualla

*Medeian virallinen sivusto
*
*Medeia Twitter-sivustolla
*Medeian YouTube-kanava
Test for Echo

**Test for Echo** on kanadalaisen rock-yhtyeen Rushin kuudestoista studioalbumi, joka julkaistiin vuonna 1996.

## Kappaleet
Kaikki kappaleet kirjoittaneet Alex Lifeson, Geddy Lee ja Neil Peart
# Test for Echo - 5:55
# Driven - 4:27
# Half the World - 3:24
# The Color of Right - 4:48
# Time and Motion - 5:01
# Totem - 4:58
# Dog Years - 4:55
# Virtuality - 5:43
# Resist - 4:23
# Limbo - 5:29
# Carve Away the Stone - 4:07

## Kokoonpano
*Geddy Lee - basso, koskettimet, laulu
*Alex Lifeson - kitarat
*Neil Peart - rummut, lehmänkellot ja muut lyömäsoittimet

## Listasijoitukset
**Albumi** - Billboard (Pohjois-Amerikka)

## Lähteet
GIP

**GIP** () on hormoni. GIP:iä erittyy ohutsuolesta. GIP estää suolahapon ja pepsiinin eritystä ja lisää insuliinintuotantoa.

## Lähteet
Imo (osavaltio)

**Imo** on yksi Nigerian 36 osavaltiosta. Se sijaitsee maan kaakkoisosassa. Sen pinta-ala on 5&nbsp;530 neliökilometriä. Vuonna 2006 Imossa oli 3&nbsp;935&nbsp;000 asukasta. Suuri osa väestöstä kuuluu igboihin.

Imon pääkaupunki on Owerri, jossa asuu 416&nbsp;024 asukasta.

## Lähteet
Karstulan taistelu

**Karstulan taistelu** käytiin Suomen sodan aikana 21. elokuuta 1808 Karstulassa Keski-Suomessa. Vastakkain olivat everstiluutnantti Otto von Fieandtin 1&nbsp;250 miehen ruotsalais-suomalainen osasto ja kenraali Jegor Vlastovin 4&nbsp;000 miehen venäläisosasto. Ruotsalais-suomalaisten joukkojen Karstulassa kärsimä tappio päätti heidän keväästä jatkuneen hyökkäyksensä lännessä, ja aloite siirtyi venäläisille.

Venäläiset yrittivät aluksi hyökätä ruotsalaisten Höylänsalmen pohjoisrannalla sijainneita puolustusasemia vastaan, mutta nämä yritykset epäonnistuivat. He aloittivat tämän jälkeen kahden osaston voimin saarrostusliikkeen ruotsalaisten selustaan ja saivat lyötyä puolustajien joukot hajalle. Pakoon lähteneet von Fieandtin joukot saatiin koottua vasta Vetelissä. Sotilaita oli jäljellä 354, joten von Fieandtin tappiot olivat noin 900 miestä.

J. L. Runeberg kuvaa Karstulan taistelua *[[Vänrikki Stoolin tarinat|Vänrikki Stoolin tarinoiden]]* runossa ”Otto von Fieandt”. Höylänsalmen sillan pielessä Karstulassa sijaitsevat Fieandtin kivet, joiden luona von Fieandtin kerrotaan johtaneen taistelua piippuaan poltellen. Karstulan kappelissa ylimääräisenä pappina toiminut Carl Gustaf Björklund kirjoitti taistelun kulusta noin kolmen vuoden kuluttua aikalaiskuvauksen kirkonkirjan sisäkansiin.

## Lähteet
* Reino Kallio, Vanhan Saarijärven historia. Jyväskylä 1972, s. 501–504.
* Pekka Kemppainen: Suomen sota 200 v
* Eskoff antiikkisivut: Suomen sota 1808-1809

## Aiheesta muualla

* K. I. Karttunen : Karstulan taistelu Otto von Fieandtin muistiinpanojen valossa, Hakkapeliitta, 27.08.1935, nro 35, s. 12, Kansalliskirjaston digitaaliset aineistot
* "Karstulan sota", Hakkapeliitta, 03.01.1939, nro 1, s. 40, Kansalliskirjaston digitaaliset aineistot
* Karstulan taistelu vanhojen kansanmiesten kertomana. Lisäpiirteitä ja oikaisuja, Hakkapeliitta, 07.02.1939, nro 6, s. 20, Kansalliskirjaston digitaaliset aineistot
Calonarius elegantissimus

**Calonarius elegantissimus** on rikinkeltainen seitikkilaji. Sienen jalka on aluksi keltainen ja vanhemmiten ruskea. Heltat ovat aluksi kellertävät, sitten oliivinväriset. Sienen maku on mieto. Se kasvaa pyökkimetsissä Keski-Euroopassa. Suomesta ei tunneta yhtään löytöä.

*Calonarius elegantissimus* viihtyy erityisesti luonnollisissa tai lähes luonnollisissa vanhoissa metsissä, joissa on runsasti kariketta. Laji vaatii myös kalkkipitoisen maaperän. Se on lajina harvinainen, ja sen elinympäristöt ovat vuoden 1970 jälkeen vähentyneet viidenneksellä. Kansainvälinen luonnonsuojeluliitto pitää lajia silmälläpidettävänä.

## Lähteet

## Aiheesta muualla
* Biopix Kuvia
Markantalo

**Markantalo** oli suomalainen kodintekniikkaan erikoistunut kauppaketju. Vuonna 1978 perustetun yrityksen ensimmäinen toimipaikka oli Vantaan Ylästössä. Ketjun myymälät suljettiin vuonna 2009 ja verkkokauppa helmikuussa 2016. Yrityksen toimitusjohtana toimi Ritva Irmeli Rytkönen.

Markantalon omisti sama pörssiyhtiö DSG international plc, joka omistaa myös samalla toimialalla toimivan Gigantin.

Helmikuun 2016 alussa Markantalon liiketoiminnot yhdistyivät osaksi Giganttia.

## Historia
Mikko Liettilä perusti vuonna 1976 Vantaalle Tarkantalon, jonka nimi muutettiin myöhemmin Markantaloksi. Vuonna 1986 Markantalo myytiin Eino ja Martti Kaartiselle sekä Erkki Tuoviselle. Toimipaikkojen määrä nousi, ja syksyllä 2000 suurimmaksi omistajaksi tuli pääomasijoittaja Helmet Capital.

Markantalo alkoi Helmetin omistuksessa laajeta ostamalla kuihtuvia mutta yhä paikkakunnallaan tunnettuja kodinkoneliikkeitä, joiden kauppiaista tuli ketjun myymäläpäälliköitä. Ketju keskittyi isoihin kodinkoneisiin eikä myynyt tietotekniikkaa lainkaan, aluksi ei matkapuhelimiakaan. Sillä oli vuonna 2000 kuusi, vuonna 2003 seitsemäntoista ja vuonna 2006 jo 21 myymälää, 170 työntekijää ja 76 miljoonan euron liikevaihto. Tuona vuonna Gigantin omistava DSGI osti Markantalon osaksi Elkjøp-konsernia 49 miljoonalla eurolla. Markantalon vanha johto jatkoi, mutta hallituksen puheenjohtajaksi nousi DSG Finlandin maajohtaja Irmeli Rytkönen. Rytkösestä tuli Markantalon uusi toimitusjohtaja. Vuonna 2009 Markantalossa aloitettiin 256 työntekijää koskevat yt-neuvottelut ja 19 myymälää lopetti. Syynä lopettamiseen oli kannattamaton toiminta.

## Lähteet

## Aiheesta muualla
Tuoksuseitikki

**Tuoksuseitikki** (*Calonarius osmophorus*, syn. *Cortinarius osmophorus*) on kupera, punaruskea seitikkilaji. Lakissa erottuu suojusjätteitä. Jalka on vaalea ja siinä on rengas. Malto on vaaleankeltaista. Sienen heltat ovat valkoiset ja muuttuvat myöhemmin okranväriset ja lopulta tummanruskeat. Sieni kasvaa kalkkimailla pyökkimetsissä. Sienestä ei tunneta yhtään löytöä Suomesta.

## Lähteet
Keltanuppiseitikki

**Keltanuppiseitikki** (*Cortinarius fulmineus*) on laakea, limainen oranssin- tai kellanruskea seitikkilaji. Lakin keskustassa on pieniä punertavia suomuja. Jalka on keltainen, heltat keltaiset ja tummuvat myöhemmin ruosteenruskeiksi. Sieni kasvaa pyökkimetsissä Keski-Euroopassa. Sientä ei ole tavattu Suomesta.

## Lähteet
Noël Delberghe

**Noël Delberghe** (25. joulukuuta 1897 &ndash; 15. syyskuuta 1965) oli ranskalainen vesipalloilija, joka oli mukana Ranskan kultaa voittaneessa joukkueessa Pariisin olympialaisissa 1924. Hän pelasi turnauksessa kaikki viisi ottelua ja teki yhden maalin.

## Aiheesta muualla
*Databaseolympics.com
Ruskonuppiseitikki

**Ruskonuppiseitikki** (*Calonarius rufo-olivaceus*, syn. *Cortinarius rufo-olivaceus*) on laakea, kuparinvärinen tai harmaanvioletti (nuorena) seitikkilaji. Sen heltat ovat aluksi oliivinväriset ja myöhemmin muuttuvat ruosteenruskeiksi. Jalka on valkoinen ja siinä on violetinsävyä. Seitikki maistuu kitkerältä eikä ole ruokasieni. Se kasvaa pyökkipuiden seuralaisena Keski-Euroopassa eikä sitä esiinny Suomessa.

## Lähteet

## Aiheesta muualla
* Cortinarius.com
Lamelli (arkkitehtuuri)

**Lamelli** tarkoittaa arkkitehtuurissa samanlaisena toistuvaa rakennusyksikköä. Yleensä lamelli on kerrostalon porraskäytävän ja siihen avautuvien huoneistojen sekä muiden tilojen muodostama kokonaisuus, porrasjakso. Lamelli voi olla myös rivi- tai ketjutalon osa, joka koostuu yhden asuntoyksikön tiloista. Lamelleista koostuvia pitkänomaisia kerrostaloja kutsutaan *lamellitaloiksi* , aikaisemmin myös *kaitiotaloiksi*. Ennen lamellitalo-sanan vakiintumista asemakaavaopin professori Otto-Iivari Meurman esitti teoksessaan *Asemakaavaoppi* vuonna 1947, että tällaista taloa nimitettäisiin kaitiotaloksi. Yhtenä esimerkkinä lamellirakennuksesta on Niinisalon tykistöprikaatin kasarmirakennus. Kyseessä on kolmikerroksinen rivitalokiinteistö, joka jakautuu A-, B- ja C-lamelleihin.

## Katso myös
* Pistetalo

## Lähteet
* Annukka Aikio ja Rauni Vornanen: *Uusi sivistyssanakirja*. Kustannusosakeyhtiö Otava 1993. .
* CD-Perussanakirja 1997. Kotimaisten kielten tutkimuskeskuksen julkaisuja 94. 

### Viitteet
Asterix ja normannien maihinnousu

**Asterix ja normannien maihinnousu** () on yhdeksäs Ranskassa ja kahdeksas Suomessa julkaistu Asterix seikkailee -albumi. Se julkaistiin Ranskassa vuonna 1966. Suomessa albumi julkaistiin vuonna 1970 Outi Wallin suomentamana.

## Lähteet
Iñaki de Juana Chaos

**José Ignacio de Juana Chaos** (s. 1955 Legazpia) on espanjalainen ETA:n jäsen, joka tuomittiin vuonna 1987 kahdenkymmenenviiden ihmisen murhasta 3129 vuodeksi vankeuteen. Hänet vapautettiin 2. elokuuta 2008.

## Elämäkerta

De Juanan isä Daniel de Juana Rubio oli lääkäri, joka palveli sisällissodassa luutnanttina Francon joukoissa ja liittyi Falangeen 1943. Perhe ei ollut baskeja tai tukenut baskinationalismia. Juana opiskeli lääketiedettä Baskimaan yliopistossa, mutta lähti armeijauralle 1977. Hän jätti armeijan 1983 ja ylitti rajan Ranskaan, jossa liittyi ETA:n ryhmään.

Vuonna 1986 De Juana oli Algeriassa koulutetun comando Madridin johtaja. Pitädykseen 1987 mennessä hän ehti osallistua 25:n poliisin ja sotilaan murhaan.
* 12. kesäkuuta 1985 ryhmä ampui eversti Vicente Romeron ja hänen autonkuljettajansa ja piilotti hylättyyn pakoautoonsa pommin, joka tappoi poliisimiehen
* 29. heinäkuuta 1985 hän ampui vara-amiraali Fausto Escrigas Estradaa
* 9. syyskuuta 1985 autopommi räjähti plaza de la República Argentinalla kohteenaan Guardia Civilin auto. Pommin räjähtäessä lähellä hölkkäämässä ollut amerikkalainen kuoli saaminsa vammoihin kahden päivän kuluttua
* 25. huhtikuuta 1986 autopommi tappoi viisi ulkomaisia lähetystöjä vartioinutta poliisia Madridissa
* 17. kesäkuuta 1986 komentaja Ricardo Sáenz de Ynestrillasin autoa tulitettiin, jossa yhteydessä saivat surmansa komentajan lisäksi luutnantti ja sotilas. Sáenz de Ynestrillas oli osallistunut operaatio Galaxiaan Antonio Tejeron kanssa tavoitteena kaapata valta Espanjassa.
* De Juana tunnusti myös osallistuneensa autopommiin Plaza de la República Dominicanalla 14. heinäkuuta 1986, joka tappoi 12 poliisiharjoittelijaa

Comando Madrid pidätettiin 16. tammikuuta 1987 ja tuomittiin murhista ja terrorismista. De Juana sai näistä yhteensä 3000 vuotta vankeutta. Kuitenkin vuoden 1973 rikoslaki määräsi terrorismista 30 vuoden maksimituomion. Hyvän käytöksen vuoksi hänet olisi voitu vapauttaa jo 2004, mutta häntä syytettiin terroriuhkausten tekemisestä vankilasta käsin.

De Juana aloitti nälkälakon 7. elokuuta 2006. ETA oli tuolloin julistanut tulitauon ja neuvotteli Espanjan hallituksen kanssa. De Juanan ensimmäinen nälkälakko kesti 63 päivää. Hänet siirrettiin sairaalaan ja häntä syötettiin putken kautta nenästä.

Toisen nälkälakkonsa hän aloitti kun hänet tuomittiin terroriuhkauksista uudelleen 12 vuodeksi ja seitsemäksi kuukaudeksi. Korkein oikeus alensi tuomion laittomiksi uhkauksiksi ja kolmeksi vuodeksi. Maaliskuussa 2007 De Juana siirrettiin kotiarestiin.

De Juana aloitti kolmannen nälkälakkonsa heinäkuussa 2008. Tuon jälkeen hänen vapautuspäiväkseen määrättiin 2. elokuuta 2008.

Vapauttamisensa jälkeen De Juana on asunut Pohjois-Irlannissa äitinsä luona. Vapauttamisensa jälkeen hän oli lukenut San Sebastiánissa kunnianosoituksen kielletylle Askatasunalle, jota Espanjan viranomaiset pitivät terrorismin ylistyksenä. Sen jälkeen Audiencia Nacional on yrittänyt saada De Juanaa luovutettua takaisin Espanjaan vastaamaan syytteisiin.

## Lähteet

* BBC, Spain frees notorious Eta killer, 2.8.2008
* ETA terrorist starts his third hunger strike in Spain 

### Viitteet
Purppuranuppiseitikki

**Purppuranuppiseitikki** (*Thaxterogaster purpurascens*, syn. *Cortinarius purpurascens*) on punaruskea ja violettireunainen seitikkeihin kuuluva sieni. Nuoren sienen heltat ovat violetit. Sienen vanhetessa ne tummuvat ruosteenruskeiksi. Jalka ja malto ovat violetteja. Sieni on kohtalaisen yleinen koko Suomen havumetsissä. Seitikki ei ole ruokasieni. 

## Lähteet

## Aiheesta muualla
* Valokuvia The Phlegmacium Website
Pyökkiseitikki

**Pyökkiseitikki** (*Cortinarius anserinus*) on kupera, oljenkeltainen seitikkilaji. Sen heltat ovat aluksi siniharmaat ja myöhemmin harmaanruskeat. Jalka on ylhäältä violetti, alhaalta vaalea. Seitikki kasvaa pyökkimetsissä Keski-Euroopassa eikä sitä esiinny Suomessa.

## Lähteet

## Aiheesta muualla
* Biopix kuvia
Nuijaseitikki

**Nuijaseitikki** (*Cortinarius varius*, aikaisemmin "ruskea nuppiseitikki" tai "nuijajalkaseitikki") on limainen ja okranvärinen tai ruskeankeltainen seitikki. Sienen lakki on punaruskea keskeltä. Nuoren sienen heltat ovat sinivioletit ja myöhemmin kanelinruskeat. Jalka on nuijamainen ja valkoinen. Sieni kasvaa havumetsissä kalkkimailla. Sieni on melko harvinainen, ainakin Suomessa.

Sieni on myrkytön, ja Keski-Euroopassa nuijaseitikkiä käytetään ruokasienenä.

## Lähteet
Mesinuppiseitikki

**Mesinuppiseitikki** (*Thaxterogaster multiformis*, syn. *Cortinarius multiformis*) on lakiltaan kupera, oranssin- tai kellanruskea seitikki. Se näyttää samalta kuin syötäväksi kelpaava kehnäsieni. 

## Ulkonäkö ja koko
Nuoren sienen heltat ovat harmaanvaaleat ja muuttuvat iän myötä ruskeiksi. Jalka on vaalea tai kellanruskea. Loppukesällä ja syksyllä sieni kasvaa yleisenä kuusikoissa.

## Lähteet

## Aiheesta muualla
* Laji.fi: mesinuppiseitikki (Cortinarius multiformis)
* Mushroom Hobby  valokuvia
Red Bull Street Style

**Red Bull Street Style** on kansainvälinen freestylejalkapallotapahtuma. Red Bull Street Style järjestettiin ensimmäistä kertaa nimellä Red Bull Reacción Etelä-Amerikassa vuonna 2007. Vuodelle 2008 tapahtuman nimi muuttui Red Bull Street Styleksi ja se laajeni myös muille mantereille. Lajin ensimmäinen kansainvälinen finaali järjestettiin São Paulossa Brasiliassa marraskuussa 2008.

Red Bull Street Stylessa kaksi pelaajaa kilpailevat vastakkain battle-tyyliin. Pelaajilla on kolme minuuttia aikaa näyttää taitonsa kolmelle tuomarille, jotka päättävät jatkoonmenijän. Kriteereitä ovat tekniikka, luovuus ja mielikuvitus.

Suomessa vuonna 2008 Red Bull Street Stylen karsinnat pidettiin Helsingin Kampissa lauantaina 6. syyskuuta 2008. Tapahtuman voittaja Daniel Antman edusti Suomea São Paulon finaalissa.

Vuoden 2009 Suomen finaali järjestettiin jälleen Helsingin Kampissa 12. kesäkuuta 2009. Voittajaksi selviytyi Yakill Reyes Ramu. Yakill lähti haastamaan maailman freestylefutiksen eliitin Red Bull Street Stylen maailmanfinaaliin Etelä-Afrikkaan keväällä 2010.

## Aiheesta muualla
*Tapahtuman kotisivut
Lenni

**Lenni** on suomalainen miehen etunimi. Alkuperältään se on Lennartin ja sen kantanimen Leonardin kutsumamuoto. Leonard on alkuperältään germaaninen nimi, joka tarkoittaa rohkeaa leijonaa. 

Lenni oli jo 1800-luvulla käytössä sekä miehen että naisen etunimenä, mutta oli varsin harvinainen. Viime vuosikymmeninä se on noussut suosioon pojannimenä. Kaikkiaan Lenni-nimisiä miehiä on merkitty Väestörekisteriin vuoden 2019 loppuun mennessä 4&nbsp;219 ja naisia noin 50. Suurin osa Lenni-nimisistä on syntynyt vuoden 2000 jälkeen. Sen sijaan lähes kaikki Lenni-nimiset naiset ovat syntyneet ennen vuotta 1940.

Lennin nimipäivä on vuodesta 2010 lähtien 28. syyskuuta. Sama päivä oli vuosina 1705–1907 Leonardin nimipäivä, kuten on suomenruotsalaisen almanakan mukaan edelleen.

## Tunnettuja Lennejä
* Lenni Hämeenaho (s. 2004), jääkiekkoilija
*Lenni Hämäläinen (s. 2002), jääkiekkoilija
* Lenni Killinen (s. 2000), jääkiekkoilija
* Lenni Laakso, *Unto Karri* (1898–1957), toimittaja, kirjailija ja runoilija
* Lenni Lainesalo (1929–2018), jääkiekkoilija ja jalkapalloilija
* Lenni Linnala (1878–1947), sotilaskapellimestari
* Lenni-Kalle Taipale (s. 1978), jazzpianisti ja -säveltäjä
* Lenni Tiihonen (s. 2004), jääkiekkoilija
* Lenni Vihelä (k. 1918), rautatieläinen ja punakaartilainen
* Lenni Viitala (1921–1966), painija ja olympiamitalisti

## Kuvitteellisia Lennejä
* Lenni Morris, tv-sarjassa *Uusi päivä*

## Nimen muita merkityksiä
* *[[Lenni Lokinpoikanen]]*, suosittu Ella ja Aleksi -lastenlaululevyn kappale (säv., san. Sampo Haapaniemi & Markus Koskinen, Warner Music 2004)

## Lähteet
Roomin neliö

**Roomin neliö** on *n* &times; *n* taulukko, jonka soluihin on järjestetty *n+1* erilaista oliota siten, että:
# Jokainen taulukon solu on joko tyhjä tai se sisältää järjestämättömän parin olioista
# Jokainen olio esiintyy kerran ja vain kerran joka rivillä ja sarakkeessa (vrt. Sudoku) 
# Jokainen olioista muodostettu järjestämätön pari esiintyy tasan kerran taulukossa.

Alla on esimerkki seitsemännen asteen (*n*=7) Roomin neliöstä, joka on täytetty kokonaisluvuilla nollasta seitsemään:

Roomin neliö on saanut nimensä professori Thomas Gerald Roomin (1902-1986) mukaan. On todistettu, että Roomin neliö astetta *n* on olemassa jos ja vain jos *n* on pariton, ei kuitenkaan 3 tai 5.

## Lähteet

*
*
Gerhard Rohlfs

**Gerhard Rohlfs** (14. heinäkuuta 1892 Berliini − 12. syyskuuta 1986 Tübingen) oli saksalainen kielitieteilijä, joka tutki erityisesti romaanisia kieliä. Hän opetti romaanisia kieliä ja kirjallisuutta Tübingenin ja Münchenin yliopistoissa.

## Julkaisuja
*Rohlfs, Gerhard: *Romanische Sprachgeographie: Geschichte und Grundlagen, Aspekte und Probleme mit dem Versuch eines Sprachatlas der romanischen Sprachen*; München: C.H. Beck 1971
**Historische Grammatik der italienischen Sprache und ihrer Mundarten*, 3 Bde., Bern: Francke 1949-54; Neubearb. unter dem Titel *Grammatica storica della lingua italiana e dei suoi dialetti*, 3 Bde., Turin: Einaudi 1966-69 und mehrere Nachdrucke
**Rätoromanisch.  Die Sonderstellung des Rätoromanischen zwischen Italienisch und Französisch; eine kulturgeschichtliche und linguistische Einführung*. München: Beck 1975 [Handbücher für das Studium der Romanistik] 
**Sermo vulgaris Latinus. Vulgärlateinisches Lesebuch*. Tübingen: Niemeyer 1951 [Sammlung kurzer Lehrbücher der romanischen Sprachen und Literaturen; 13]
**Lexicon graecanicum Italiae inferioris*. 2., erw. u. völlig neubearb. Aufl. Tübingen: Niemeyer 1964 (1. Aufl. u.d.T.: *Etymologisches Wörterbuch der unteritalienischen Gräzität*)
**Nuovo dizionario dialettale della Calabria. Con repertorio italo-calabro*. Nuova ed. interamente rielab., ampl. ed aggiornata, 3. rist. Ravenna: Longo 1982
**Soprannomi siciliani*. Palermo 1984 (Centro di Studi Filologici e Linguistici Siciliani. Lessici siciliani ; 2)
Hiiohoi!

**Hiiohoi!** on Kotkassa vuonna 2008 ilmestymisen aloittanut ilmaisjakelulehti, jonka toiminta keskeytettiin helmikuussa 2009 finanssikriisin aiheuttaman taloustaantuman vuoksi. Lehteä jaettiin Kotkan, Haminan, Pyhtään, Virolahden sekä Miehikkälän kotitalouksiin. Lisäksi *Hiiohoi!*:lla oli noutopisteitä Loviisassa. *Hiiohoi!* ilmestyi kerran viikossa keskiviikkoisin. Lehden verkkosivuilla on mahdollista lukea *Hiiohoi!*:n näköislehteä. *Hiiohoi!:*n lisäksi Kotkassa julkaistaan toista ilmaisjakelulehteä, ''Ankkuria''. Lehti on poliittisesti sitoutumaton, mutta se kertoo olevansa toiminnallisesti sitoutunut Etelä-Kymenlaakson kehittämiseen.

Kotkalaiset kokoomuspoliitikot Jari Elomaa, Rauli Ylimäki ja kouvolalalainen toimittaja Asko Vatanen ovat *Hiiohoi!:*n perustajia ja omistajia. Vatanen toimii myös lehden päätoimittajana.

## Lähteet

## Aiheesta muualla
* Hiiohoin kotisivu
Viktor Igumenov

**Viktor Mihailovitš Igumenov** (s. 10. maaliskuuta 1943 Omsk) on neuvostoliittolainen kreikkalais-roomalaisen tyylin painija.

Igumenov voitti urallaan kaikkiaan viisi maailmanmestaruutta. 78 kilogramman painoluokassa hän voitti MM-kultaa 1966 Toledossa, missä loppuottelussa oli vastassa romanialainen Florea Ciorcila, ja 1967 Bukarestissa (loppuotteluvastustaja DDR:n Rudolf Vesper). 74 kilogramman painoluokassa Igumenov voitti maailmanmestaruuden 1969 Mar del Platassa kukistettuaan loppuottelussa Suomen Eero Tapion, 1970 Edmontonissa, finaalissa vastassa oli Saksan liittotasavallan Werner Schröter, ja 1971 Sofiassa, missä finaalissa oli vastassa Jugoslavian Momir Kecman. Euroopan-mestaruuden Igumenov voitti 1970 Berliinissä. Igumenovin kaikki kuusi arvokisamitalia ovat kultaisia.

Aktiiviuransa jälkeen Igumenov jatkoi toimintaa painin parissa. Hän julkaisi lukuisia painiin ja kamppailu-urheiluun liittyviä teoksia ja toimi valmennustehtävissä. Vuonna 1992 Igumenov suoritti tohtorintutkinnon pedagogiikan alalta.

## Lähteet
* Viktor Igumenov FILA:n tietokannassa
* http://slovari.yandex.ru/dict/olympic/article/olymp/ol12/ol1-2998.htm
The Needles

**The Needles** oli 1960-luvulla toiminut helsinkiläinen yhtye, joka teki vuonna 1965 singlet ”A Dying Man / Hang Around Girl” ja ”You Turned Me Down / Where Can She Be”. Yhtyeen tunnetuimmat jäsenet olivat Eero Lupari ja Nono Söderberg. The Needles hajosi Luparin liityttyä Topmostiin ja Söderbergin The Boysiin.

The Needles palasi esiintymislavoille 1990- ja 2000-lukujen taitteessa. Yhtye julkaisi myös vuonna 1999 rautalankavaikutteista materiaalia sisältäneen EP:n *Instrumental Case #1*. 

## Kokoonpano

*Rolf (Rolle) Aschan – laulu
*Eero Lupari – kitara ja laulu
*Harri Uitto – kitara
*Nono Söderberg – bassokitara
*Jari Leminen – rummut

## Diskografia

### EP:t

* *Instrumental Case #1* (Ding Dong Song, 1999)

### Singlet

* ”A Dying Man / Hang Around Girl”  (Scandia, 1965)
* ”You Turned Me Down / Where Can She Be” (Scandia/Ariola, 1965)

## Lähteet

## Aiheesta muualla

* The Needlesin tuotanto Suomen äänitearkistossa
Merkitsevä aallonkorkeus

**Merkitsevä aallonkorkeus** on veden aaltojen korkeutta kuvaava suure {H_s}. Se tarkoittaa kokeneiden merenkulkijoiden silmämääräisesti arvioimaa yksittäisten aaltojen korkeuksista laskettua arvoa metreinä. Useiden aaltojen, aallonpohjasta niiden huippuun arvioitujen, suuruusjärjestykseen asetettujen, suurimman kolmanneksen metrimääristä lasketaan keskiarvo.

Aallonkorkeuksia mitataan yleisesti merialueilla mittauspoijuilla. Itämerenkin alueella on mitattu mittalaittein yli 7 m:n suuruisia yksittäisiä aaltoja usein. Vain kovimmilla myrskyillä merkitsevä aallonkorkeus ylittää Suomenlahdella 5 m, Selkämerellä 6,5 m ja Perämerellä 3 m.

Koska aallot ovat hyvin erisuuruisia voi olla, että suurin yksittäinen aalto on hyvinkin kaksinkertainen merkitsevään aallonkorkeuteen nähden. Pitkällä ajanjaksolla tarkasteltuna aaltojen korkeuden tilastollinen jakautuma noudattaa suunnilleen Rayleigh'n jakautumaa.

Aallokon korkeuteen vaikuttavat tuulen nopeus, tuulen pyyhkäisymatka, eli sen matkan pituus, jonka tuuli on vapaasti voinut veteen vaikuttaa, sekä veden ja ilman lämpötilaero. Kun vesi on ilmaa lämpimämpää, aallot kasvavat nopeammin kuin päinvastaisessa tilanteessa. Merellä ja sisävesillä aallokko syntyy suunnilleen samalla tavalla. Veden lämpötila yksinään, tai veden suolapitoisuus eivät juuri vaikuta aallokon korkeuteen. Veden syvyys vaikuttaa aaltojen korkeutta suurentavasti, jos syvyys on pienempi kuin puolet aaltojen huippujen välimatkasta.

## Lähteet
Gheorghe Berceanu

**Gheorghe Berceanu** (28. joulukuuta 1949 – 30. elokuuta 2022) oli romanialainen kreikkalais-roomalaisen tyylin painija.

Berceanu voitti painoluokassaan 48-kiloisissa olympiakultaa 1972 Münchenin olympialaisissa, missä hän kohtasi loppuottelussa iranilaisen Rahim Aliabadin. Neljä vuotta myöhemmin 1976 Montrealin olympialaisissa hän saavutti hopeaa hävittyään finaalissa Neuvostoliiton Aleksei Šumakoville.

Berceanu voitti lisäksi kaksi maailmanmestaruutta: 1969 Mar del Platasta ja 1970 Edmontonista, sekä kaksi Euroopan-mestaruutta: 1970 Berliinistä ja 1973 Helsingistä. 1975 Minskin MM-kisoissa hän jäi hopealle. Vuonna 1968 Berceanu voitti Balkanin kisoissa kultamitalin 52 kilogramman painoluokassa. Berceanu lopetti uransa Montrealin olympialaisiin.

## Lähteet
* Gheorghe Berceanu FILA:n tietokannassa
* Romanian painiliiton sivut

### Viitteet
Craig Jones (ratamoottoripyöräilijä)

**Craig Jones** (16. tammikuuta 1985 Northwich, Cheshire – 4. elokuuta 2008 Lontoo) oli englantilainen ratamoottoripyöräilijä. Hän ajoi Supersport-luokassa. Jonesin talli oli *Reve Ekerold Honda Team*, joka käyttää Hondan pyöriä.

## Ura

Jones aloitti uransa vuonna 1996 ja voitti kyseisenä vuonna British Junior Mini Moto -sarjan voittamalla kaikki kahdeksan osakilpailua. Seuraavana vuonna hän voitti vanhemmille suunnatun British Senior Mini Moto -sarjan. Seuraavat neljä vuotta hän ajoi ilman suurempia voittoja, kunnes vuonna 2002 hän voitti British Junior Superstockin. Seuraavaksi kaudeksi hän siirtyi ajamaan British Supersportia, ollen seitsemäs. Kaudella 2004 hän sijoittui kahdeksanneksi.

Vuoden 2005 hyvät esitykset British Supersportissa toivat hänelle villin kortin kahteen World Supersport -luokan osakilpailuun. Hän käytti mahdollisuudet hyväkseen ja nousi ajamaan Superbike World Championshipiä kaudelle 2006 Foggy Petronas Superbikes -talliin. Kausi toi hänelle enemmän kokemusta kuin menestystä.

Kaudelle 2007 hän siirtyi ajamaan Supersport-luokkaan. Kauden päätyttyä hänen lopullinen sijoituksensa oli viides.

## Kuolema

Kohtalon kilpailu pidettiin 3. elokuuta 2008 Englannissa, Brands Hatchin radalla. Kilpailun aikaan olosuhteet olivat epävakaat, ja tihkusateen vuoksi kisa keskeytettiin punaisella lipulla joksikin aikaa. Pienen tauon jälkeen kisaa kuitenkin jatkettiin. Kilpailun aikana Jones kaatui ja takana tullut australialainen Honda-kuski Andrew Pitt törmäsi Jonesin päähän. Hänet kuljetettiin välittömästi Royal Londonin sairaalaan, mutta lääkärit eivät voineet tehdä asialle yhtään mitään. Kilpailu keskeytettiin kokonaan Jonesin kaatumisen jälkeen. Lopputulokset määräytyivät ulosajoa edeltäneen kierroksen tuloksilla. Näin ollen brittiläisen Jonathan Rean voittaman kilpailun toiselle sijalle sijoittui Jones, joka nousi MM-pisteissä viidenneksi. 

Viikko surman jälkeen englantilainen Cal Crutchlow kunnioitti edesmennyttä Jonesia ajamalla tämän kypärä päässään Knockhillin radalla.

## Lähteet
Ruskan jälkeen

**Ruskan jälkeen** on vuonna 1979 ensi-iltansa saanut suomalainen draamaelokuva, jonka on ohjannut Edvin Laine. *Ruskan jälkeen* pohjautuu Kalle Päätalon *[[Koillismaa (kirjasarja)|Koillismaa-kirjasarjan]]* päätösromaaniin *[[Mustan lumen talvi]]*. Elokuva oli vuoden 1979 toiseksi katsotuin Suomessa 357&nbsp;044 katsojallaan. 

Tarinassa uusi aika voivuorineen ja pakettipeltoineen ihmetyttää Koillismaan asukkaita, mutta vaikka nälkä on selkosesta kadonnut, hautaa lumi alleen sadon ja toiveet ja koituu porojen kuolemaksi. Pitkäaikainen työttömyys pahenee ja yhä useamman on pakko lähteä työn hakuun Ruotsiin. Ruskan hehku ja suomalaisen luonnon kauneus näyttävät parhaimmillaan elokuvassa, joka kertoo Sammalsuon Elman ja Kaukon sekä heidän läheistensä kuohuvista ja seesteisistä hetkistä.

2010-luvulla arvioitiin, että elokuva ei kuulu Laineen parhaimpiin vaan on lähinnä väsynyttä myöhäiskautta. Kritiikeissä pidetään tyylirikkona Päätalon romaanin tekstin sovittamista paikoin komedian muotoon ja elokuvaa yleisesti tyylillisesti esimerkkinä vanhahtavasta pirttirealismista, kahdenkymmenen vuoden takaisesta elokuvanteosta. Kaukon ja Senjan lemmenkohtaukset on kuitenkin toteutettu ”uskomattoman intiimisti”.

## Näyttelijät

## Lähteet
Bob Schooley

**Robert Schooley** on Emmy-ehdokkuuden saanut yhdysvaltalainen televisiokäsikirjoittaja ja tuottaja, joka tunnetaan parhaiten Mark McCorklen kanssa luomasta *[[Kim Possible]]* -animaatiosarjasta.

Uransa aikana Schooley on usein työskennellyt Disneyn tuotannoissa yhdessä McCorklen kanssa. Sarjan *[[Turtles – mutanttikilpikonnat]]* jälkeen hän on työskennellyt muun muassa seuraavissa animaatioissa: *[[Hopon poppoo]]*, *[[Jafarin paluu]]*, ''Herkules'', *[[Buzz Lightyear Avaruusranger: Seikkailu alkaa]]* ja *[[Madagascarin pingviinit]]*.

## Lähteet

## Aiheesta muualla
* TV.com
Henry C. Gordon

**Henry C. Gordon** (23. joulukuuta 1925 – 24. syyskuuta 1996) oli X-20 Dyna-Soarin astronautti ja Yhdysvaltain ilmavoimien eversti.

Gordon syntyi Valparaisossa, Indianassa. Hän valmistui luonnontieteiden kandidaatiksi Purduen yliopistosta vuonna 1950. Vuonna 1966 hän sai kauppatieteiden maisterin paperit University of Southern Californiasta. Gordon oli naimisissa ja hänellä oli neljä lasta.

Gordon valittiin astronautiksi X-20 Dyna-Soar -ohjelmaan huhtikuussa 1960 ja aloitti harjoittelun ilmavoimain testikeskuksessa Edwards Air Force Basessa, Kaliforniassa. Hän jätti astronautin työt, kun X-20 Dyna-Soar -ohjelma peruttiin 10. joulukuuta 1963, lentämättä ainuttakaan lentoa.

Gordon lensi taistelutehtäviä Vietnamin ja Korean sodissa. Dyna-Sour ohjelman lopettamisen jälkeen hän toimi vielä yhdysvaltain ilmavoimissa, josta hän jäi eläkkeelle everstinä.

## Lähteet

## Aiheesta muualla
*
Cyrus

**Cyrus** on henkilönnimi, joka esiintyy sekä sukunimenä että miehen etunimenä. Nimeä käytetään muun muassa latinan ja englannin kielissä myös muinaisen Persian kuninkaista, jotka suomeksi tunnetaan nimellä Kyyros.

Nykyajan henkilöitä, joiden nimi on Cyrus, ovat:

;Sukunimenä:

*Billy Ray Cyrus (s. 1961), yhdysvaltalainen country-laulaja ja näyttelijä
*Miley Cyrus (s. 1992), yhdysvaltalainen näyttelijä, laulaja ja lauluntekijä
*Noah Cyrus (s. 2000), yhdysvaltalainen näyttelijä ja laulaja
*Trace Cyrus (s. 1989), yhdysvaltalainen kitaristi ja laulunkirjoittaja

;Etunimenä:
*Cyrus S. Eaton (1883–1979), kanadalais-yhdysvaltalainen investointipankkiiri, teollisuusmies ja lahjoittaja
*Cyrus Hostetler (s. 1986), yhdysvaltalainen keihäänheittäjä
*Cyrus McCormick (1809–1884), yhdysvaltalainen keksijä
*Cyrus Vance (1917–2002), Yhdysvaltain ulkoministeri
*Cyrus Young (1928–2017), yhdysvaltalainen keihäänheittäjä ja olympiavoittaja

;Muita merkityksiä
*Cyrus, nyk. Kura, Kaspianmereen laskeva joki Kaukasiassa
*Cyrus, vuoden 2010 elokuva

## Katso myös

* Kyyros